**ΔΕΥΤΕΡΕΥΟΥΣΕΣ ΠΡΟΤΑΣΕΙΣ**

* **Πώς εισάγεται:**με ποια λέξη αρχίζει η δευτερεύουσα πρόταση.
* **Από πού εξαρτάται**: τι δηλώνει το ρήμα της πρότασης από την οποία εξαρτάται η δευτερεύουσα και τίνος χρόνου είναι (αρκτικού ή ιστορικού).
* **Πώς εκφέρεται**: σε ποια έγκλιση  βρίσκεται το ρήμα της δευτερεύουσας πρότασης.
* **Ποιος είναι ο συντακτικός ρόλος της:** πώς χρησιμοποιείται στον λόγο η δευτερεύουσα πρόταση.

**Οι δευτερεύουσες προτάσεις, με βάση τον συντακτικό ρόλο τους, διακρίνονται σε:**

* **Oνοματικές**· είναι οι δευτερεύουσες προτάσεις που χρησιμοποιούνται στον λόγο όπως και τα ονόματα: **ως υποκείμενα**, **αντικείμενα, επεξηγήσεις, κατηγορούμενα.**

Στην κατηγορία αυτή ανήκουν

 **οι ειδικές**

**οι ενδοιαστικές**

 **οι πλάγιες ερωτηματικές**

 και, σε κάποιες περιπτώσεις, **οι αναφορικές προτάσεις**.

* **Επιρρηματικές**· είναι οι δευτερεύουσες προτάσεις που εκφράζουν επιρρηματικές σχέσεις και χρησιμοποιούνται στον λόγο ως **επιρρηματικοί προσδιορισμοί**.

**οι αιτιολογικές**

**οι τελικές**

**οι συμπερασματικές**

**οι υποθετικές**

**οι εναντιωματικές**

**οι παραχωρητικές**

**οι χρονικές**

και, σε κάποιες περιπτώσεις**, οι αναφορικές προτάσεις.**

**Oι δευτερεύουσες προτάσεις εκφέρονται**με:

α) Απλή οριστική και δηλώνουν κάτι πραγματικό:

Οἶδα ὅτι οἱ τύραννοι ἐλάχιστα μετέχουσι τῶν μεγίστων ἀγαθῶν.

β) Δυνητική οριστική (οριστική ιστορικού χρόνου + δυνητικό ἂν) και δηλώνουν κάτι που ήταν δυνατόν να πραγματοποιηθεί στο παρελθόν, αλλά δεν πραγματοποιήθηκε (το μη πραγματικό):

Κλέαρχος εἶπεν ὅτι Κῦρος ἄριστος ἂν ἄρχων ἦν, εἰ ἐβίω.

γ) Δυνητική ευκτική (ευκτική, εκτός μέλλοντα, + δυνητικό ἂν) και δηλώνουν κάτι που είναι δυνατόν να γίνει στο παρόν ή στο μέλλον:

   Ἀπεκρίθη ὅτι ἄνευ Ἀθηναίων οὐδὲν ἂν πράξειαν.

 δ) Υποτακτική και δηλώνουν το προσδοκώμενο με βεβαιότητα:

Ὁ δ’ Ἀρταξέρξης συλλαμβάνει Κῦρον, ἵνα ἀποκτείνῃ. (για να τον σκοτώσει)

ε) Ευκτική του πλάγιου λόγου (αντί της οριστικής ή της υποτακτικής), ύστερα από ρήμα εξάρτησης ιστορικού χρόνου, και δηλώνουν γνώμη υποκειμενική για γεγονότα και απόψεις του παρελθόντος:

Ξενοφῶν ἐφοβεῖτο μὴ κακὰ γένοιτο τῇ πόλει.

**Να υπογραμμίσετε τις δευτερεύουσες ονοματικές προτάσεις στις παρακάτω περιόδους ,να αναγνωρίσετε το είδος, την εκφορά και τη συντακτική  τους θέση  :**

1. Λέγει ὡς ὑβριστὴς εἰμί.
2. Βούλομαι τοῦτο ἐπιδεῖξαι, ὅτι οὗτοί εἰσιν ἀδικώτατοι.
3. ∆ῆλον οὖν ἐστὶ ὅτι οὐκ ἂν προέλεγεν, εἰ μὴ ἐπίστευεν.
4. Ἐτύγχανον λέγων ὅτι πολλαὶ καὶ καλαὶ ἐλπίδες ἡμῖν εἶεν σωτηρίας.
5. Ἐφοβήθησαν μὴ καὶ ἐπὶ σφᾶς χωρήσῃ ὁ στρατός.
6. Ὑμεῖς δὲ δείξετε ἥντινα (=ποια) γνώμην ἔχετε περὶ τῶν πραγμάτων.
7. Ἐπυνθάνοντο (= πληροφορούνταν) εἴ τι νεώτερον γένοιτο.
8. Ἐφοβήθη τοῦτο, μὴ  οὐκ  ἔλθοι ἡ βοήθεια.
9. Πυνθάνομαι ὅτι Ἀρταξέρξης πλησίον ἐστί.